

**Republika e Kosovës**

**Republika Kosova-Republic of Kosovo**

*Qeveria - Vlada – Government*

***Zyra e Kryeministrit-Ured Premijera-Office of the Prime Minister***

Në mbështetje të nenit 6 dhe 7 të Ligjit nr. 05/L-010 për Agjencinë Kosovare për Krahasim dhe Verifikim të Pronës, dhe të nenit 8 të Rregullores nr.10/2017 për Detyrat, Përgjegjësitë dhe Organizimin e Sekretarisë Ekzekutive të Agjencisë Kosovare për Krahasim dhe Verifikim të Pronës, Zyra e Kryeministrit shpall:

**KONKURS**

Për Drejtor të Sekretarisë Ekzekutive të Agjencisë Kosovare për Krahasim dhe Verifikim të Pronës.

Kriteret që duhet t’i plotësojnë kandidatët për përzgjedhjen e Drejtorit janë:

* Diplomë universitare në fushën relevante;
* Së paku tetë (8) vjet përvojë pune profesionale nga të cilat së paku pesë (5) vjet përvojë në pozitë udhëheqëse;
* Të ketë aftësi të larta organizative dhe drejtuese;
* Të ketë aftësi të larta komunikimi dhe negocimi;
* Të jetë njohës i fushës së të drejtës pronësore.

Drejtori i Sekretarisë Ekzekutive të Agjencisë Kosovare për Krahasim dhe Verifikim të Pronës emërohet nga Kuvendi i Republikës së Kosovës pas propozimit nga Kryeministri me mandat pesë (5) vjeçar pa të drejtë rizgjedhje.

**INFORMATË E PËRGJITHSHME PËR KANDIDATËT LIDHUR ME PROCEDURAT E KONKURIMIT**

Kandidatët për Drejtor të Sekretarisë Ekzekutive të Agjencisë Kosovare për Krahasim dhe Verifikim të Pronës duhet të dorëzojnë këto dokumente:

* CV;
* Letër motivimi;
* Dokumentacionet e parapara në kushtet e punësimit (dëshmitë e kualifikimit profesional diplomën e fakultetit, dëshminë e përvojës së punës dhe pasqyrat e trustit pensional);
* Certifikatën (dëshminë) që dëshmon se nuk është nën hetime;
* Shtetas i Republikës së Kosovës (kopje të pasaportës ose të letërnjoftimit).

Dokumentacioni duhet të jetë në pliko (zarf) të mbyllur ku shkruhet emri dhe mbiemri si dhe emri i pozitës në të cilën konkurron kandidati dhe të dorëzohen në Zyrën e Sekretariatit Koordinues të Qeverisë, në Zyrën e Kryeministrit, Ndërtesa e Qeverisë, kati i I-rë, Zyra Nr. 34.

Dokumentacioni i dorëzuar nuk kthehet, origjinalet mund të kërkohen nga komisioni përzgjedhës.

Për informata shtesë mund të njoftoheni përmes tel. 038/200 14 400.

Afati i konkursit është i hapur 15 ditë pune nga data e publikimit në Web faqen e Zyrës së Kryeministrit (nga data 07 prill 2022 deri me 21 prill 2022).